ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถตามพระราชบัญญัติรถยนต์พ.ศ. ๒๕๒๒[๑] ตามที่ได้มีประกาศกรมการขนส่งทางบก เรื่องกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถ ตามพระราชบัญญัติรถยนต์พ.ศ. ๒๕๒๒ ประกาศ ณ วันที่ ๒๙ เมษายน ๒๕๕๔ ไว้แล้ว นั้นเพื่อให้การปฏิบัติราชการเกี่ยวกับการขอใช้หมายเลขทะเบียนรถหรือเปลี่ยนหมายเลขทะเบียนรถตามพระราชบัญญัติรถยนต์พ.ศ. ๒๕๒๒ เป็นไปด้วยความเหมาะสม อาศัยอำนาจตามความในมาตรา ๑๐/๓ แห่งพระราชบัญญัติรถยนต์พ.ศ. ๒๕๒๒ แก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖ กรมการขนส่งทางบกประกาศกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดหลักเกณฑ์และวิธีการขอใช้หรือเปลี่ยนหมายเลขทะเบียนรถตามพระราชบัญญัติรถยนต์พ.ศ. ๒๕๒๒ ประกาศ ณ วันที่ ๒๙ เมษายน ๒๕๕๔ข้อ ๒ การนำหมายเลขทะเบียนรถที่ไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่ง หมายถึง(๑) การนำหมายเลขทะเบียนรถที่ยังไม่เคยออกให้สำหรับรถคันใดไปใช้กับรถที่จดทะเบียนแล้ว(๒) การนำหมายเลขทะเบียนรถเดิมที่ว่างลงเนื่องจากมีการเปลี่ยนประเภทรถการแจ้งย้ายออกและได้แจ้งย้ายเข้าจังหวัดปลายทางแล้วหรือมีการแจ้งการไม่ใช้รถตลอดไปไปใช้กับรถที่ขอจดทะเบียนใหม่หรือรถที่จดทะเบียนแล้ว(๓) การนำหมายเลขทะเบียนรถที่จดทะเบียนแล้วไปใช้กับรถที่ขอจดทะเบียนใหม่(๔) การนำหมายเลขทะเบียนรถที่จดทะเบียนแล้วของรถคันหนึ่งไปใช้กับรถที่จดทะเบียนแล้วอีกคันหนึ่ง(๕) การนำหมายเลขทะเบียนรถที่ทะเบียนถูกระงับโดยผลของกฎหมายไปใช้กับรถที่ขอจดทะเบียนใหม่หรือรถที่จดทะเบียนแล้วข้อ ๓ การอนุญาตให้ใช้หรือเปลี่ยนหมายเลขทะเบียนรถตามข้อ๒ (๑) (๓) และ (๔) ให้เป็นอำนาจของข้าราชการผู้ดำรงตำแหน่ง ดังต่อไปนี้(๑) ผู้อำนวยการสำนักงานขนส่งกรุงเทพมหานครพื้นที่ ๕สำหรับรถที่ขอจดทะเบียนใหม่หรือรถที่จดทะเบียนแล้วในเขตกรุงเทพมหานคร(๒) ขนส่งจังหวัด สำหรับที่รถขอจดทะเบียนใหม่ หรือรถที่จดทะเบียนแล้วในเขตจังหวัดที่รับผิดชอบ(๓) หัวหน้าสำนักงานขนส่งจังหวัดยะลา สาขาอำเภอเบตงสำหรับรถที่ขอจดทะเบียนใหม่หรือรถที่จดทะเบียนแล้วในเขตพื้นที่ความรับผิดชอบ(๔) ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไปซึ่งได้รับมอบหมายจากบุคคลตาม (๑) (๒) หรือ (๓) แล้วแต่กรณีข้อ ๔ ผู้อำนวยการสำนักงานขนส่งกรุงเทพมหานครพื้นที่๑, ๒, ๓ และ ๔ เฉพาะการขอสลับหมายเลขทะเบียนรถซึ่งรถคันใดคันหนึ่งจดทะเบียนอยู่ในเขตพื้นที่ความรับผิดชอบบุคคลตามวรรคหนึ่งอาจมอบหมายให้ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไปในสำนักงานขนส่งกรุงเทพมหานครพื้นที่ ๑, ๒, ๓ และ ๔เป็นผู้อนุญาตเฉพาะการขอสลับหมายเลขทะเบียนรถซึ่งรถคันใดคันหนึ่งจดทะเบียนอยู่ในเขตพื้นที่ความรับผิดชอบได้ข้อ ๕ การอนุญาตให้ใช้หมายเลขทะเบียนรถที่ว่างลงเนื่องจากมีการเปลี่ยนประเภทรถ การแจ้งย้ายออกและได้ย้ายเข้าจังหวัดปลายทางแล้วหรือมีการแจ้งไม่ใช้รถตลอดไปตามข้อ ๒ (๒) หรือที่ทะเบียนถูกระงับตามข้อ ๒ (๕)ให้เป็นอำนาจของข้าราชการผู้ดำรงตำแหน่ง ดังต่อไปนี้(๑) อธิบดีกรมการขนส่งทางบกสำหรับการขอใช้หมายเลขทะเบียนรถทั่วราชอาณาจักร ที่เป็นเลขตัวเดียว กลุ่มเลข ๒ตัวเหมือน ๓ ตัวเหมือน และ ๔ ตัวเหมือน และกลุ่มเลขคู่ ๔ ตัวที่เป็นเลข ๘ และเลข ๙และการขอใช้เลขทะเบียนรถในเขตกรุงเทพมหานครหมายเลข ๖๙ ๘๙ ๑๖๘ ๑๙๑ ๘๙๘ ๙๘๙ และ ๘๙๙๙(๒) รองอธิบดีกรมการขนส่งทางบก (ฝ่ายปฏิบัติการ)สำหรับการขอใช้หมายเลขทะเบียนรถในเขตกรุงเทพมหานครที่เป็นกลุ่มเลขเรียง ๓ ตัว และ๔ ตัว กลุ่มเลขหลักพัน และกลุ่มเลขคู่ ๔ตัวที่คู่หน้าและคู่หลังเหมือนกันรวมกันเท่ากับ ๙ และกลุ่มเลขคู่ ๔ ตัวที่มีเลข ๘หรือ ๙ ยกเว้นกลุ่มเลขคู่ ๔ ตัวที่เป็นเลข ๘ และเลข ๙(๓) ผู้อำนวยการสำนักงานขนส่งกรุงเทพมหานครพื้นที่ ๕สำหรับการขอใช้หมายเลขทะเบียนรถในเขตกรุงเทพมหานครในส่วนที่นอกเหนือจากหมายเลขทะเบียนตาม(๑) และ (๒)(๔) ขนส่งจังหวัด สำหรับการขอใช้หมายเลขทะเบียนรถในเขตจังหวัดที่รับผิดชอบที่เป็นกลุ่มเลขเรียง๓ ตัว และ ๔ ตัว กลุ่มเลขหลักพัน และกลุ่มเลขคู่ ยกเว้นเลขคู่ ๘ และเลขคู่ ๙(๕) หัวหน้าสำนักงานขนส่งจังหวัดยะลา สาขาอำเภอเบตงสำหรับการขอใช้หมายเลขทะเบียนรถในเขตพื้นที่ความรับผิดชอบที่เป็นกลุ่มเลขเรียง ๓ตัว และ ๔ ตัว กลุ่มเลขหลักพัน และกลุ่มเลขคู่ยกเว้นเลขคู่ ๘ และเลขคู่ ๙ข้อ ๖ ข้าราชการตั้งแต่ระดับนักวิชาการขนส่งชำนาญการขึ้นไปหรือข้าราชการตั้งแต่ระดับเจ้าพนักงานขนส่งชำนาญงานขึ้นไปซึ่งได้รับมอบหมายจากบุคคลตาม (๒) (๓) หรือ (๔)สำหรับการขอใช้หมายเลขทะเบียนรถในเขตพื้นที่ความรับผิดชอบที่เป็นเลขนอกเหนือจากเลขดังกล่าวข้างต้นแล้วแต่กรณีข้อ ๗ ผู้ที่ประสงค์จะนำหมายเลขทะเบียนที่ยังไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่งตามข้อ ๒ต้องเป็นไปตามเงื่อนไขดังนี้(๑) มีชื่อเป็นผู้ถือกรรมสิทธิ์หรือผู้ครอบครองรถนั้น ในกรณีเป็นรถที่อยู่ระหว่างการเช่าซื้อต้องได้รับความยินยอมเป็นหนังสือจากผู้เช่าซื้อ หรือผู้ให้เช่าซื้อ แล้วแต่กรณี(๒) รถที่จะนำมาขอใช้หรือเปลี่ยนหมายเลขทะเบียนรถจำต้องไม่มีภาษีค้างชำระข้อ ๘ การยื่นขอตามประกาศนี้ให้ยื่น ณ สำนักงานขนส่งกรุงเทพมหานครพื้นที่ ๑,๒,๓,๔ หรือ ๕ สำนักงานขนส่งจังหวัดหรือสำนักงานขนส่งจังหวัดยะลา สาขาอำเภอเบตง แล้วแต่กรณี พร้อมด้วยหลักฐานดังนี้(๑) ใบคู่มือจดทะเบียนรถสำหรับรถที่จดทะเบียนแล้วหรือหลักฐานการได้มาตามที่กำหนดไว้ในระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์ พ.ศ. ๒๕๓๑สำหรับรถที่จดทะเบียนใหม่(๒)ภาพถ่ายบัตรประจำตัวประชาชนหรือหนังสือรับรองการจดทะเบียนนิติบุคคลของเจ้าของรถ(๓) หนังสือมอบอำนาจของเจ้าของรถและภาพถ่ายบัตรประจำตัวประชาชนของผู้รับมอบอำนาจ กรณีที่ไม่มาดำเนินการด้วยตนเองข้อ ๙ ผู้ที่ได้รับอนุญาตให้นำหมายเลขทะเบียนรถที่ไม่เคยออกหรือเคยออกให้สำหรับรถคันหนึ่งมาใช้กับรถอีกคันหนึ่งจะต้องชำระค่าธรรมเนียมสำหรับการขอใช้หรือเปลี่ยนหมายเลขทะเบียนรถตามอัตราที่กฎหมายกำหนดทั้งนี้ ตั้งแต่บัดนี้เป็นต้นไปประกาศณ วันที่ ๒๙ พฤษภาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกโชติกานต์/ผู้จัดทำ๑๘ มกราคม ๒๕๕๖เอกฤทธิ์/ผู้ตรวจ๑๘ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๔ ง/หน้า ๔๐/๒๕ ธันวาคม ๒๕๕๕